Aigalėja
Aigalėja (gr. Aegialēa) graikų mitologijoje – Diomedo žmona. Jos vyras ilgai karaivo su Tėbais ir Troja, todėl Aigalėja pradžioje buvusi ištikima vyrui, galiausiai sulaužė ištikimybę su jaunu Stenelo sūnumi Kometu. Pagal kitą versiją, čia įsikišo deivė Afroditė, keršijusi Diomedui už jai padarytą žaizdą Trojoje, arba Naupilijas, keršydamas už Palamedo mirtį, skatino su Troja kariaujančių vyrų žmonas būti neištikimomis, sakydamas, jog jie iš Trojos parsiveš naujas mylimąsias.